
Probleme de curse unice și trasee

Este rezonabil să presupunem că, încă din cele mai vechi timpuri, oamenii și-au 
pus între ei întrebări ca acestea: ”Care este cel mai apropiat drum spre casă?” 
”Care este cea mai ușoară sau mai plăcută cale?” ”Cum putem găsi o cale care ne 
va permite să evităm mastodontul și plesiozaurul?” ”Cum putem ajunge acolo fără 
să traversăm vreodată calea inamicului?” Toate acestea sunt probleme elementare 
ale traseelor și pot fi transformate în teste bune prin introducerea unor 
condiții care complică problema. O varietate de astfel de complicații vor fi 
găsite în următoarele exemple. Am inclus, de asemenea, unele exemple mai mult 
sau mai puțin dificile. Acestea oferă o practică excelentă pentru raționament și 
permit generalizarea în cazul formelor simetrice în cel mai instructiv mod 
posibil.

O problemă pentru copii

Timp de ani de zile am fost permanent întrebat de micii mei prieteni despre 
acest mic puzzle. Cei mai mulți dintre copii par să-l cunoască, și totuși, 
destul de curios, aceștia invariabil nu cunosc răspunsul. Întrebarea pe care o 
pun mereu este: ”Vă rog, spuneți-mi dacă este cu adevărat posibil.” Cred că 
Houdin prestidigitatorul oferea cu mare plăcere răspunsul prietenilor săi copii, 
dar nu pot spune dacă el a inventat micul puzzle sau nu. Fără îndoială, un număr 
mare de cititori sunt nerăbdători să afle misterul soluției, așa că nu îmi cer 
scuze pentru introducerea făcută la această problemă veche.

Problema este de a desena cu creionul, din trei linii, diagrama pe hârtie pe 
care o arată fetița în ilustrație. Desigur, nu trebuie să îndepărtați creionul 
de pe hârtie în timpul desenării unei linii, sau să treceți peste aceeași linie 
a doua oară. Veți afla că puteți obține o bună parte din figură dintr-o singură 
linie continuă, dar va apărea întotdeauna ca și cum ar fi necesare patru linii 
pentru a rezolva problema.

O altă formă a puzzle-ului este să desenați diagrama pe o placă de ardezie și 
apoi să o ștergeți în trei mișcări.

Răspuns

Cercul secționat


[image: ]

Care e numărul minim de mutări (treceri cu creionul peste o linie), fără a vă 
ridica creionul de pe hârtie, aveți nevoie pentru a desena imaginea prezentată 
în figura de mai sus? Când schimbați direcția creionului începe o nouă mutare. 
Puteți trece peste aceeași linie de mai multe ori dacă doriți. Este nevoie doar 
de puțină atenție.

Răspuns

Inspectorul liniilor de cale ferată

Omul din ilustrația noastră este într-o mică dilemă. El tocmai a fost numit 
inspector al unui anumit sistem de căi ferate, iar datoria lui este de a 
inspecta regulat, într-o perioadă de timp stabilită, toate cele șaptesprezece 
linii ale companiei care leagă douăsprezece stații, așa cum se arată în planul 
pe care îl contemplă. Acum vrea să-și stabilească traseul astfel încât să 
inspecteze toate liniile cu cât mai puțin drumuri posibile. El poate începe de 
unde dorește și poate termina acolo unde vrea el. Care este cea mai scurtă cale?

Este cât se poate de simplu. Oricum decide să procedeze, inspectorul trebuie 
să treacă peste câteva linii de mai multe ori. Cu alte cuvinte, dacă spunem că 
stațiile se află la o distanță de un kilometru, va trebui să călătorească peste 
șaisprezece kilometri pentru a inspecta fiecare linie. Problema prezintă totuși 
o oarecare dificultate. Cât de mult este obligat să se deplaseze, și care este 
calea pe care o recomandați?

Răspuns

Vizitarea orașelor


[image: ]

Un turist, plecând din orașul nr. 1, dorește să viziteze fiecare oraș numai o 
singură dată, mergând doar pe drumurile indicate de liniile drepte. Câte rute 
diferite există din care poate selecta turistul? Bineînțeles, trebuie să-și 
încheie călătoria la numărul 1, de unde a început, și nu trebuie să ia în 
considerare drumurile încrucișate, ci să meargă în linie dreaptă din oraș în oraș. 
Acesta este un puzzle foarte ușor, dacă abordați un mod de lucru corect.

Răspuns

Cele cincisprezece tururi

Iată un alt puzzle ciudat despre călătorii, a cărui soluție necesită 
ingeniozitate. În acest caz, călătorul nostru pornește din orașul negru și 
dorește să meargă cât mai mult posibil, făcând doar cincisprezece tururi și fără 
să treacă niciodată de-a lungul aceluiași drum de două ori. Orașele au o 
distanță de un kilometru între cele mai apropiate. Presupunând, de exemplu, că 
s-a dus direct la A, apoi direct la B, apoi la C, D, E și F, atunci veți găsi că 
a călătorit treizeci și șapte de kilometri în cinci tururi. Acum, cât de mult 
poate merge în cincisprezece tururi?

Răspuns

Musca de pe octaedru

”Uite aici”, spuse profesorul colegului său, ”m-am uitat la acea muscă de pe 
octaedru, care își limitează plimbările până aproape de margini. Care ar fi 
motivul pentru a evita părțile laterale?”

”Poate că încearcă să rezolve o problemă a traseului”, sugeră celălalt. 
”Presupunând că aceasta începe din punctul de sus, cât de multe rute sunt, 
pornind de acolo, prin care poate trece peste toate marginile, fără a trece de 
două ori de-a lungul aceleiași margini pe oricare traseu?”

Problema a fost mai dificilă decât se așteptau și, după ce au lucrat la ea 
mai multe zile, nu au căzut de acord - de fapt, ambii greșiseră. Dacă ești 
surprins de eșecul lor, încearcă singur să rezolvi această problemă. Voi spune 
doar că octaedrul este unul dintre cele cinci corpuri regulate sau platonice, și 
este conținut în opt triunghiuri egale și echilaterale. Dacă tai cele două 
bucăți de carton cu forma prezentată în marginea ilustrației, tai jumătate de-a 
lungul liniilor întrerupte și apoi le îndoi și le unești, vei avea un octaedru 
perfect. În orice rută pe toate marginile se va constata că musca trebuie să 
termine în punctul de plecare din partea de sus.

Răspuns

Icosaedrul

Icosaedrul este o altă figură geometrică regulată, sau platonică dintre cele 
cinci care au toate laturile, unghiurile și planurile similare și egale. Este 
limitată de douăzeci de triunghiuri echilaterale similare. Dacă tăiați o bucată 
de carton cu forma prezentată în diagrama mai mică și tăiați pe jumătate de-a 
lungul liniilor întrerupte, din aceasta se poate forma un icosaedru perfect.

Acum, un corp platonic nu înseamnă un corp ceresc; dar se va potrivi cu 
scopul puzzle-ului nostru dacă presupunem că va exista o planetă locuibilă de 
această formă. De asemenea, vom presupune că, datorită unor surplusuri de apă, 
singurul sol uscat este de-a lungul muchiilor, și că locuitorii nu știu cum și 
nu pot să navigheze prin apă. Dacă fiecare dintre aceste muchii are o lungime de 
10.000 de kilometri și un călător solitar este plasat la Polul Nord (cel mai 
înalt punct arătat), cât va trebui să călătorească înainte ca să fi vizitat 
fiecare parte locuită a planetei - adică să fi traversat fiecare muchie?

Răspuns

Inspectarea unei mine

Se presupune că diagrama reprezintă pasajele sau galeriile dintr-o mină. Vom 
presupune că fiecare pasaj, de la A la B, B la C, C la H, H la I și așa mai 
departe, are o lungime de 200 m. Se 
poate vedea că există treizeci și unu astfel de 
pasaje. Acum, un funcționar trebuie să le inspecteze pe toate, și coboară cu 
liftul până în punctul A. Cât de mult trebuie să meargă și ce traseu îi 
recomandați? Cititorul poate spune la început: „Întrucât sunt treizeci și unu de 
pasaje, fiecare cu lungimea de 200 m, va trebui să călătorească doar 620 m”. Dar 
aceasta presupune că el nu trebuie să meargă niciodată de-a lungul unui pasaj de 
mai multe ori, ceea ce nu este cazul. Luați creionul și încercați să găsiți cea 
mai scurtă rută. În curând veți descoperi că este loc pentru o judecată 
considerabilă. De fapt, este un puzzle destul de complex.

Răspuns

Cursa bicicliștilor

Doi bicicliști londonezi consultau o foaie de parcurs pentru a pregăti un mic 
tur împreună. Cercurile reprezintă orașele și toate drumurile bune sunt 
reprezentate prin linii. Pornesc din orașul cu o stea și trebuie să-și 
completeze turul până la E. Dar înainte de a ajunge acolo vor să treacă prin 
fiecare alt oraș doar o singură dată. Aceasta este dificultatea. Unul din ei a 
spus: „"I am certain we can find a way of doing it,” dar celălalat a răspuns: 
„No way, I'm sure”. Acum, care dintre ei avea dreptate? Ia un creion și vezi 
dacă poți găsi vreun astfel de traseu. Desigur, trebuie să te limitezi la 
drumurile indicate.

Răspuns

Problema marinarului

Marinarul din ilustrație a declarat că, încă de la copilărie, s-a angajat în 
comerțul cu o navă mică între douăzeci de insule mici din Pacific. El a furnizat 
graficul în mare din care am publicat o copie și mi-a explicat că liniile de la 
insulă la insulă reprezentau singurele rute pe care le-a adoptat vreodată. El a 
pornit întotdeauna de pe insula A la începutul sezonului, apoi a vizitat fiecare 
insulă o singură dată și doar o singură dată, și și-a încheiat turul la punctul 
de plecare A. Dar întotdeauna își amâna vizita în C cât mai mult posibil, din 
motive comerciale. Puzzle-ul este să descoperi traseul său exact, iar acest 
lucru poate fi realizat cu certitudine. Ia creionul și, începând de la A, 
încearcă să-l trasezi. Dacă scrieți insulele în ordinea în care le vizitați - 
astfel, de exemplu, A, I, O, L, G, etc. - puteți vedea dacă ați vizitat o insulă 
de două ori sau ați omis vreuna. Desigur, intersecțiile liniilor trebuie 
ignorate - adică trebuie să vă continuați ruta drept în față și nu aveți voie să 
opriți la o traversare și să continuați într-o altă direcție. În puzzle nu 
există niciun fel de truc. Marinarul știa cea mai bună rută. Poți să o găsești?

Răspuns

Marele circuit

Unul dintre puzzle-urile cotidiene ale vieții este rezolvarea rutelor. Dacă 
pleci într-o vacanță pe bicicletă sau într-un tur cu motocicleta, apare 
întotdeauna întrebarea despre cum trebuie să profiți cât mai mult de timpul tău 
și de alte resurse. Ai hotărât să ajungi într-un loc anume, să incluzi vizite 
într-un oraș, să încerci să vezi ceva de interes special în altă parte și poate 
să încerci să cauți un prieten vechi într-un loc care nu va te abate mult din 
cale. Apoi, trebuie să planifici traseul astfel încât să eviți drumurile proaste, 
zonele neinteresante și, dacă este posibil, necesitatea unei întoarceri pe 
același drum pe care l-ai parcurs. Cu o hartă înaintea ta, puzzle-ul interesant 
este studiat și rezolvat. Voi prezenta un mic puzzle bazat pe aceste rânduri.

Se dă o hartă brută a unei țări - nu este necesar să spun ce țară anume - 
cercurile reprezentând orașele și liniile punctate, căile ferate care le leagă. 
Acum, locuia în orașul marcat A un bărbat care s-a născut acolo și, pe parcursul 
întregii vieți, nu-și părăsise niciodată locul natal. De tânăr a fost foarte 
harnic, muncind neîncetat, și nu avea nicio dorință să părăsească orașul. Dar, 
la împlinirea a cincizeci de ani, a decis să călătorească prin țară și, mai 
ales, să facă o vizită unui prieten foarte vechi care locuia în alt oraș, marcat 
Z. Ceea ce și-a propus el a fost aceasta: să înceapă de la casa lui, să intra în 
fiecare oraș o dată și o singură dată, și să-și încheie călătoria în Z. În timp 
ce se pregătea să facă acest mare tur doar pe calea ferată, a găsit soluția 
pentru traseu în cele din urmă. Cum a reușit Nu uitați că fiecare oraș trebuie 
vizitat o dată și nu mai mult de o singură dată.

Răspuns

Un puzzle pentru motocicliști

Opt motocicliști au condus într-o dimineață la biserică. Sunt prezentate 
casele și bisericile lor, împreună cu singurele drumuri disponibile (liniile 
punctate). Unul a mers de la casa lui A la biserica sa A, altul de la casa lui B 
la biserica sa B, altul de la C la C și așa mai departe. Ulterior s-a constatat 
că traseul niciunui motociclist nu s-a intersectat cu traseul altui motociclist. 
Încercați să trasați cu creionul pe hârtie traseul fiecăruia din motocicliști.

Răspuns

Un puzzle de vacanță

Doi prieteni își petreceau o scurtă vacanță într-o excursie cu bicicletele. 
S-au oprit pentru a se odihni la un han din sat, au consultat o hartă a 
traseului, care este reprezentată în ilustrația noastră într-o formă extrem de 
simplificată, pentru ca puzzle-ul să fie suficient de interesant fără toate 
complexitățile originale. Au pornit din oraș din colțul din stânga sus marcat A. 
Se va vedea că există o sută douăzeci de astfel de orașe, toate conectate prin 
drumuri drepte. Acum au descoperit că există exact 1.365 de rute diferite prin 
care pot ajunge la destinație, călătorind întotdeauna fie spre sud, fie spre 
est. Puzzle-ul este să descoperi ce oraș este destinația lor.

Desigur, dacă descoperiți că există mai mult de 1.365 de rute diferite către 
un oraș, nu poate fi cea corectă.

Răspuns

LEVEL


[image: ]Acesta este un 
puzzle simplu de numărare. În câte feluri diferite poți scrie cuvântul LEVEL 
plasând creionul pe un L și apoi trecând de-a lungul liniilor din literă în 
literă? Poți merge în orice direcție, înapoi sau înainte. Desigur, nu ai voie să 
sari peste litere - adică, dacă ajungi la o literă, trebuie să o folosești.

Răspuns

DIAMOND

În câte moduri diferite poate fi citit cuvântul DIAMOND în aranjamentul 
arătat? Puteți începe oriunde doriți de la un D și mergeți în sus sau în jos, 
înapoi sau înainte, înăuntru și în afară, în orice direcție doriți, atât timp 
cât treceți întotdeauna de la o literă la alta alăturată. Câte moduri sunt 
posibile?

Răspuns

Călugărul și podurile

În imagine este un plan general al unui râu cu o insulă și cinci poduri. Pe o 
parte a râului se află o mănăstire, iar pe cealaltă parte este văzut un călugăr 
în prim plan. Acum, călugărul a decis că va traversa fiecare pod o singură dată 
și o singură dată, la întoarcerea la mănăstire. Acest lucru este, desigur, 
destul de ușor de făcut, dar pe drumul acesta s-a gândit la el însuși: „Mă 
întreb câte rute diferite există din care aș fi putut alege”. Poți să îl ajuți 
cu răspunsul la această întrebare? 

Răspuns


Probleme de combinări și grupuri

Diferitele puzzle-uri din această clasă ar putea fi numite probleme de "geometria 
situației", însă soluția lor depinde într-adevăr de teoria combinărilor care, la 
rândul său, derivă direct din teoria permutărilor. A părut convenabil să se 
includă aici anumite puzzle-uri de grupuri și enumerări care ar putea fi, 
probabil, din același motiv plasate în altă parte. Poate că ar fi interesante 
câteva remarci pe marginea unei probleme bine cunoscute din aceeași clasă, 
cunoscută de francezi ca La Problême des Ménages (Problema cuplurilor 
căsătorite). Dacă n doamne căsătorite sunt așezate la o masă rotundă 
în orice ordine determinată, în câte moduri pot fi plasați cei n soți ai 
lor, astfel încât fiecare om să fie între două doamne, dar niciunul lângă soția 
sa?

Această problemă dificilă a fost rezolvată mai întâi de Laisant, iar metoda 
prezentată în următorul tabel se datorează lui Moreau:

  4         0         2

  5         3       13

  6       13       80

  7       83      579

  8     592     4738

  9   4821   43387

10 43979 439792

Prima coloană arată numărul de cupluri căsătorite. Numerele din a doua 
coloană sunt obținute astfel: 5 × 3 + 0 - 2 = 13; 6 × 13 + 3 + 2 = 83; 7 × 83 + 
13 - 2 = 592; 8 x 592 + 83 + 2 = 4821; și așa mai departe. Găsiți toate numerele, 
cu excepția lui 2, în tabel, și metoda va fi evidentă. Se va remarca faptul că 
numărul 2 este scăzut când primul număr (numărul de cupluri) este impar și 
adăugat atunci când numărul este par. Numerele din a treia coloană sunt obținute 
astfel: 13 - 0 = 13; 83 - 3 = 80; 592 - 13 = 579; 4821 - 83 = 4738; și așa mai 
departe. Numerele din această ultimă coloană oferă soluțiile necesare. Astfel, 
patru cupluri pot fi așezate în două moduri, cinci cupluri pot fi plasate în 
treisprezece moduri și șase cupluri în optzeci de moduri.

Următoarea metodă, a lui Lucas, va arăta modul remarcabil în care analiza de 
șah poate fi aplicată soluției unei probleme circulare de acest tip. Împărțiți 
un pătrat în treizeci și șase de celule, șase pe șase, și scoateți toate 
celulele de pe diagonala lungă din colțul din stânga jos în colțul din dreapta 
sus, și cele cinci celule din diagonală de deasupra ei și celula din colțul din 
dreapta jos. Răspunsul pentru șase cupluri va fi același cu numărul de 
modalități prin care puteți plasa șase ture de șah (fără a utiliza celulele 
anulate) astfel încât nicio tură să nu poată ataca nicio altă tură. Se va 
constata că cele șase ture pot fi plasate în optzeci de moduri diferite, care 
sunt în acord cu tabelul de mai sus.

Cincisprezece oi

O anumită enciclopedie are următoarea problemă ciudată, 
din câte am aflat: "Puneți cincisprezece oi în patru țarcuri ca în imagine, 
astfel încât să fie același număr de oi în fiecare țarc". Nu era niciun un 
răspuns, așa că am decis să studiez problema. Am văzut că, în ceea ce privește 
merele sau cărămizile, lucrurile ar părea imposibil, deoarece de patru ori orice 
număr trebuie să fie un număr par, în timp ce cincisprezece este un număr impar. 
M-am gândit, prin urmare, că trebuie să existe o anumită calitate specifică a 
oilor cu care nu erau în general familiarizat. Așa că am decis să întreb niște 
ciobani. Primul a subliniat că, dacă aș pune fiecare țarc în altul, ca inelele 
concentrice, și ar așeza toate oile în cel mai mic țarc, ar fi rezolvată 
problema. Dar nu am fost de acord, pentru că astfel toate oile ar fi plasate 
într-un țarc, nu în patru țarcuri. Cel de-al doilea a spus că dacă aș fi așezat 
patru oi în fiecare dintre cele trei țarcuri și trei oi în ultimul țarc (cincisprezece 
oi în total), și una dintre oile din ultimul țarc ar făta un miel în timpul 
nopții, aș obține același număr de oi în fiecare țarc dimineața. Nici rezolvarea 
asta nu m-a satisfăcut.

Cel de-al treilea cioban a spus: "Am patru țarcuri mai jos 
într-unul din terenurile mele și o mică turmă de oi, așa că dacă vei merge cu 
mine îți voi arăta cum se face". În poză se vede prietenul meu ciobanul, care 
este pregătit să îmi va arate cum rezolvă problema. Explicația sa logică a fost, 
evident, cea la care s-a gândit și autorul articolului din enciclopedie. Care a 
fost aceasta? Poți plasa cele cincisprezece oi în cele patru țarcuri?

Răspuns

Cavalerii regelui Arthur

Regele Arthur s-a așezat la Masa Rotundă în trei serii succesive cu cavalerii 
săi - Beleobus, Caradoc, Driam, Eric, Floll și Galahad - dar niciodată o 
persoană nu a avut de două ori aceeași vecini în stânga și dreapta. În prima 
seară, s-au așezat în ordine alfabetică în jurul mesei. Dar, după aceea, regele 
Arthur a aranjat următoarele două ședințe astfel încât Beleobus să fie cât mai 
aproape posibil de el și Galahad cât mai departe posibil de el. Care a fost 
soluția optimă de aranjare a cavalerilor, ținând cont de regulile de mai sus?

Răspuns

Prânzul la restaurant

Doisprezece angajați care lucrează la o mare firmă din București mănâncă în 
fiecare zi de prânz împreună în același restaurant. Mesele sunt mici, la ele se 
pot așeza doar două persoane în același timp. Puteți să arătați cum pot lua masa 
acești doisprezece angajați împreună în unsprezece zile în perechi, astfel încât 
niciunul dintre ei să nu stea vreodată de două ori împreună cu oricare altul? 
Vom reprezenta angajații prin primele douăsprezece litere ale alfabetului și 
presupunem că perechile din prima zi vor fi după cum urmează:

(A B) (C D) (E F) (GH) (I J) (K L).

În continuare creați asocierile pe care le doriți pentru a doua zi, de 
exemplu:

(AC) (BD) (EG) (FH) (IK) (JL),

și așa mai departe, până când ați finalizat cele unsprezece linii, fără ca 
nicio pereche să nu apară de două ori. Există multe posibilități diferite. 
Încercați să găsiți cel puțin una dintre ele.

Răspuns

Jucătorii de bridge

Doisprezece membri ai unui club de bridge au fost aranjați să joace împreună 
în unsprezece seri, dar niciun jucător nu trebuia să aibă același partener de 
mai multe ori sau același adversar de mai mult de două ori. Poți să elaborezi o 
schemă care să arate cum pot fi așezați toți la trei mese în fiecare seară? 
Numiți jucătorii prin primele doisprezece litere ale alfabetului și încercați să 
îi grupați.

Răspuns

Turneul de tenis

Patru cupluri căsătorite au jucat un turneu de tenis "mixt", un bărbat și o 
femeie jucând mereu împotriva unui alt bărbat și a altei femei. Dar nicio 
persoană nu a jucat vreodată cu sau împotriva oricărei alte persoane de mai 
multe ori. Poți să arăți cum s-ar fi putut juca împreună în cele două terenuri 
de tenis în trei zile succesive? Acesta este un puzzle destul de practic și în 
același timp interesant.

Răspuns

Pălăriile greșite

"Unul dintre lucrurile cele mai uluitoare pe care le-am întâlnit în ultima 
vreme", a spus domnul Vasilescu, "este acesta: Opt oameni au luat masa, simțindu-se 
mai mult decât bine, la un anumit restaurant din București. Când a fost să plece, 
nu își mai recunoșteau propriile pălării. Acum, având în vedere faptul că și-au 
luat pălăriile la întâmplare, care sunt șansele ca fiecare om să fi luat o 
pălărie care nu îi aparținea?”

"În primul rând, spune domnul Ionescu, ar trebui să se calculeze în câte 
moduri diferite pot fi luate cele opt pălării".

"Este destul de ușor", a explicat domnul  Stănescu. "Înmulțiți numerele 
1, 2, 3, 4, 5, 6, 7 și 8. Permiteți-mi să fac eu socoteala - doar jumătate de 
minut - da, există 40.320 de moduri diferite".

"Tot ce trebuie sa faci este să vezi în câte dintre aceste cazuri nimeni nu 
are propria pălărie", a spus domnul Ionescu.

”Mulțumesc, nu merg pe niciuna din aceste variante”, spuse domnul Packhurst. 
"Nu invidiez pe cel care încearcă să scrie toate acele patruzeci de mii de 
cazuri și apoi să aleagă pe cele pe care le dorește".

Toți au fost de acord că viața nu este suficient de lungă pentru o astfel de 
procedură; și cum nimeni nu a văzut alt mod de a obține răspunsul, problema a 
fost amânată pe o perioadă nedeterminată. Poți rezolva puzzle-ul?

Răspuns

Clopotele

Un muzicolog, aparent foarte interesat de campanologie, s-a întrebat cum se 
poate construi ceea ce el numește un sunet „adevărat și corect” cu patru clopote. 
El a impus ca fiecare permutare posibilă a celor patru clopote trebuie să fie 
folosită o singură dată. A adăugat că niciun clopot nu trebuie să se miște mai 
mult de un loc simultan, că niciun clopot nu trebuie să fie lovit succesiv de 
mai mult de două ori în primul sau în ultimul loc, și că din ultima configurare 
trebuie să se poată trece în prima. Aceste condiții fanteziste se vor putea 
observa pentru trei clopote după cum urmează:

1 2 3

2 1 3

2 3 1

3 2 1

3 1 2

1 3 2

Care ar putea fi  o soluție corectă pentru cele patru clopote?

Răspuns

Trei oameni într-o barcă

Un patron bucureștean generos oferă angajaților săi în fiecare an o vacanță 
de o săptămână pe litoral, pe cheltuiala firmei. Într-un an cincisprezece dintre 
oamenii săi au vizitat Delta Dunării. În dimineața plecării de la București au 
fost salutați de angajatorul lor, care le-a urat distracție plăcută.

„Mi s-a dat să înțeleg”, a adăugat el, „că unii dintre voi iubesc canotajul, 
așa că vă ofer cu această ocazie această recreere și, în același timp, un mic 
puzzle amuzant de rezolvat În timpul celor șapte zile în care vă aflați în Deltă, 
fiecare dintre voi va ieși în fiecare zi la aceeași oră pentru canotaj, dar 
întotdeauna trebuie să fie trei oameni într-o barcă și nu mai mult. Niciodată nu 
vor merge doi oameni împreună într-o barcă împreună decât cel mult o singură 
dată, și niciun om nu are voie să iasă de două ori în aceeași barcă. Dacă 
puteți reuși să faceți acest lucru și să utilizați cât mai puține bărci diferite, 
puteți deconta cheltuiala prin firmă."

Unul dintre oameni mi-a spus că experiența acumulată în astfel de chestiuni i-a 
permis curând să găsească răspunsul spre marea satisfacție a lor și a 
angajatorului lor. Dar partea amuzantă a lucrului este că nu au rezolvat 
niciodată micul mister. Mi se pare că metoda lor a fost destul de incorectă și 
cred că va amuza cititorii să descopere cum ar fi trebuit să fie așezați oamenii 
în bărci. Deoarece numele lor au fost Andrei, Barbu, Costel, Dan, Eduard, Fane, 
Gică, Haralambie, Ion, Jean, Ken, Laur, Marian, Nelu și Ovidiu, îi putem 
identifica după inițialele lor și scriem cele cinci grupuri pentru fiecare din 
cele șapte zile în felul acesta simplu:

Prima zi: 1 (ABC) 2 (DEF) 3 (GHI) 4 (JKL) 5 (MNO).

Se consideră că oamenii din fiecare pereche din paranteze se află în aceeași 
barcă și, prin urmare, A nu mai poate ieși altă dată cu B sau cu C, iar C nu mai 
poate ieși din nou cu B. Același lucru este valabil și pentru celelalte patru 
bărci. Cifrele arată numărul bărcii, astfel încât A, B sau C, de exemplu, nu mai 
pot ieși niciodată în barca nr. 1.

Răspuns

Bilele de sticlă


[image: ]

Câțiva oameni deștepți erau cazați la o casă de la țară, iar gazda, pentru a 
le oferi un pic de distracție, a suspendat câteva șiruri de bile de sticlă, așa 
cum se arată în ilustrație, în care se putea trage la țintă. După ce toți și-au 
încercat puterile cât au rezistat, cineva le-a pus următoarea întrebare: „Care 
este numărul total de moduri diferite în care aceste șaisprezece bile pot fi 
sparte, dacă trebuie să spargem întotdeauna cea mai de joasă bilă care rămâne pe 
orice șir?" Astfel, o modalitate ar fi să spargi toate cele patru bile de pe 
fiecare șir succesiv, luând șirurile de la stânga la dreapta. Există un număr 
foarte mare de moduri diferite (din moment ce fiecare mică variantă a ordinii 
face un mod diferit) încât la prima vedere am putea fi impresionați de 
dificultatea problemei. Cu toate acestea, este într-adevăr destul de simplu 
atunci când ați găsit metoda adecvată de a rezolva problema. Câte moduri 
diferite există?

Răspuns

Nouă elevi

Nouă elevi se plimbă câte trei timp de șase zile, astfel încât niciun elev să 
nu meargă de două ori alături de același coleg. Cum i-ai aranja?

Dacă îi reprezentăm prin primele nouă litere ale alfabetului, aceștia ar 
putea fi grupați în prima zi după cum urmează:

A B C

D E F

G H I

Astfel A nu mai poate merge în altă zi alături de B, sau B alături de C, sau 
D alături de E, și așa mai departe. Dar A poate, bineînțeles, să meargă alături 
de C. Nu este vorba aici de a fi împreună în aceeași grupă de trei, ci de a 
merge unul lângă altul într-o astfel de grupă. În aceste condiții pot ieși timp 
de șase zile.

Răspuns

Pisica și șoarecii

Notează douăzeci și unu de cartonașe cu numerele 1, 2, 3, etc., până la 21, și 
așază-le într-un cerc în ordinea particulară prezentată în ilustrație. Aceste 
cartonașe reprezintă șoareci. Începi de la orice cartonaș, numind acel cartonaș 
„unu” și numeri „unu, doi, trei” etc., în sensul acelor de ceasornic, iar când 
ai ajuns la un număr același cu numărul de pe cartonașul la care ai ajuns, ai 
făcut o „captură”, "și elimini cartonașul respectiv. Apoi pornește de la 
următorul cartonaș, numindu-l „unu” și încearcă din nou să faci o altă „captură”. 
Și așa mai departe. Dacă presupunem că începi de la 18, numești acel cartonaș „unu”, 
prima ta „captură” va fi 19. Elimini 19 și următoarea „captură” este 10. Elimini 
10 și următoarea „captură” este 1. Elimini 1, iar dacă numeri până la 21 (nu 
trebuie să depășești niciodată acest număr), nu poți face o altă „captură”. Acum, 
idealul este să „capturezi” toți cei douăzeci și unu de șoareci, dar acest lucru 
nu este posibil aici și, dacă ar fi, ar fi nevoie de douăzeci și unu de numărări 
diferite cel mult, pentru a reuși. Dar cititorul poate face ca două cărți să își 
schimbe locurile înainte de a începe. Astfel, puteți schimba 6 cu 2, sau 7 cu 
11, sau orice altă pereche. Acest lucru poate fi făcut în mai multe moduri, 
astfel încât să îți permită să "capturezi" toți cei douăzeci și unu de șoareci, 
dacă începi apoi de la locul potrivit. Nu poți trece niciodată peste o „captură”; 
trebuie să elimini întotdeauna cartonașul respectiv și să începi din nou.

Răspuns

Cele șaisprezece oi

Iată un nou puzzle cu chibrituri și jetoane sau monede. În ilustrație, 
chibriturile reprezintă garduri, iar jetoanele sau monedele sunt oile. Cele șaisprezece 
garduri din afară și oile trebuie privite ca imobile; puzzle-ul are de-a face în 
totalitate cu cele nouă garduri din interior. Se va vedea că în prezent aceste 
nouă garduri îngrădesc patru grupuri de 8, 3, 3 și 2 oi. Ciobanul trebuie să 
reajusteze unele dintre garduri , pentru a îngrădi 6, 6 și 4 oi. Puteți face 
acest lucru rearanjând doar două garduri? După ce ați reușit, încercați să o 
faceți rearanjând trei garduri apoi patru, cinci, șase și șapte succesive. 
Desigur, gardurile trebuie să fie așezate în mod legitim

Construirea unui tetraedru





Ținta în cruce




Marcarea numerelor pe un zar

